stanford-oval/wikipedia huggingface dataset:
Denis Berezovski

Denis Berezovski (vas.)
Denis Valentinovitš Berezovski (ven. Денис Валентинович Березовский, ukr. Денис Валентинович Березовський, Denys Valentynovytš Berezovskyi; s. 15. heinäkuuta 1974 Harkova, Ukrainan SNT) on ukrainalainen ja venäläinen kontra-amiraali, joka oli Ukrainan merivoimien komentajana yhden päivän maaliskuussa 2014, minkä jälkeen hän loikkasi Venäjän puolelle.
Berezovski syntyi Harkovassa. Hän valmistui Sevastopolissa sijaitsevasta P. S. Nahimovin ylemmästä merivoimien opistosta, ja toimi urallaan muun muassa Hetman Sahaidatšnyi -fregatin komentajana. Vuonna 2012 hänet ylennettiin kontra-amiraaliksi.
Ukrainan virkaatekevä presidentti Oleksandr Turtšynov nimitti hänet virkaansa 1. maaliskuuta 2014 Krimin kriisin aikana, mutta seuraavana päivänä hänet erotettiin tehtävästään, koska hän oli kertonut haastattelussa siirtyneensä Krimin venäläismielisten puolelle. Häntä syytetään maanpetoksesta. Hän oli tarjonnut muille Ukrainan merivoimien edustajille Sevastopolissa rahaa, jotta nämäkin loikkaisivat. Krimin pääministeriksi julistautunut separatistijohtaja Sergei Aksjonov nimitti Berezovskin ”Krimin merivoimien” komentajaksi. Myöhemmin Venäjän presidentti Vladimir Putin nimitti hänet Venäjän Mustanmeren laivaston varakomentajaksi. Vuonna 2018 Berezovskilta poistettiin Ukrainan valtion myöntämät kunnianosoitukset, ja vuonna 2021 häneltä poistettiin hänen ukrainalainen sotilasarvonsa.
Ej

Ej tarkoittaa seuraavia:
eksajoule, tunnus EJ, energian yksikkö
Irlanti, siviililentokoneiden kansallisuustunnus EJ (myös EI), valtio tai muu maantieteellinen alue
New England Airlines, IATA-koodi EJ, lentoyhtiö.
Henkilöt

Ej on seuraavan henkilön nimi:
Eric Johnson (s. 1954), tunnetaan myös nimellä EJ, yhdysvaltalainen kitaristi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ej”, voi hakea sivunnimihaulla, laajalla sivunnimihaulla tai tekstihaulla.
Denis Brodeur

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Cortina d’Ampezzo 1956 | jääkiekko |  |
Joseph Germain Stanislaus Denis Brodeur (12. lokakuuta 1930 Montréal, Kanada – 26. syyskuuta 2013) oli kanadalainen urheiluvalokuvaaja, jääkiekkomaalivahti ja olympiamitalisti.
Brodeur oli mukana Kanadan olympiapronssia Cortina d’Ampezzossa 1956 voittaneessa joukkueessa. Hän pelasi neljässä ottelussa.
Brodeur työskenteli myöhemmin urheiluvalokuvaajana. Hänelle tehtiin aivoleikkaus helmikuussa 2012, ja hän kuoli 26. syyskuuta 2013 82-vuotiaana.
Brodeurin poika Martin Brodeur on myös jääkiekkomaalivahti ja olympiavoittaja, jota yleisesti pidetään yhtenä kaikkien aikojen parhaista jääkiekkomaalivahdeista.
Denis Alibec

Denis Alibec vuonna 2016.
Denis Alibec (s. 5. tammikuuta 1991 Mangalia) on romanialainen jalkapalloilija, pelipaikaltaan hyökkääjä. Hän edustaa qatarilaista Muaitheria. Hän on pelannut Romanian maajoukkueessa vuodesta 2015.
Alibec on edustanut kotimaansa seurojen lisäksi italialaista Interiä, Interistä lainalla belgialaista Mecheleniä ja italialaista Bolognaa, turkkilaista Kayserisporia, kreikkalaista Atromitosia ja elokuusta 2023 alkaen qatarilaista Muaitheria. Hän on pelannut Romanian Liga I:ssä 238 ottelua, joissa hän on tehnyt 84 maalia, Italian Serie A:ssa kolme ottelua, Belgian Pro Leaguessa 11 ottelua, joissa hän on tehnyt yhden maalin, Turkin Superliigassa 15 ottelua, joissa hän on tehnyt kaksi maalia, Kreikan Superliigassa 13 ottelua, joissa hän on tehnyt kaksi maalia, ja Qatar Stars Leaguessa 21 ottelua, joissa hän on tehnyt viisi maalia. Alibec on voittanut Romanian liigamestaruuden Astra Giurgiussa vuonna 2016, Clujssa vuonna 2022, joskin hän pelasi joukkueessa vain kauden alkupuoliskon lainalla, ja Farul Constanțassa vuonna 2023. Hän voitti Romanian cupin Astra Giurgiun joukkueessa vuonna 2014 mutta hänet ajettiin ulos kentältä rikkeen vuoksi loppuottelun jatkoajalla. Hän kuului italialaisen Interin joukkueeseen sen voittaessa seurajoukkueiden maailmanmestaruuden joulukuussa 2010 mutta ei päässyt turnauksessa kentälle.
Alibec pelasi Romanian alle 17-, alle 19- ja alle 21-vuotiaiden maajoukkueissa. Hän pelasi Romanian A-maajoukkueessa ensimmäisen kerran lokakuussa 2015. EM-kilpailuissa 2016 hän pääsi vaihdosta kentälle ensimmäisessä alkulohko-ottelussa Ranskaa vastaan ja pelasi avauskokoonpanossa 57 minuuttia loukkaantumiseensa saakka kolmannessa alkulohko-ottelussa Albaniaa vastaan. Hän on pelannut huhtikuun 2024 loppuun mennessä 37 maaottelua ja tehnyt niissä viisi maalia: toukokuussa 2016 ystävyysottelussa Ukrainaa, syyskuussa 2020 Kansojen liigan ottelussa Itävaltaa, maaliskuussa 2023 EM-karsintaottelussa Andorraa, syyskuussa 2023 EM-karsintaottelussa Israelia ja marraskuussa 2023 EM-karsintaottelussa Sveitsiä vastaan.
Duo Duo

Duo Duo (s. 1951 Peking, Kiina) on kirjailijanimi, jota käyttää kiinalainen Li Shizheng. Hänen ensimmäinen runokokoelmansa ilmestyi 1970-luvun alussa. Niissä runoissaan hän arvostelee kulttuurivallankumousta. Hän muutti Kiinasta vuosiksi 1989–2004 Taivaallisen rauhan tapahtumien vuoksi länteen ja asui ensin Englannissa, myöhemmin myös Kanadassa ja Hollannissa. Kiinaan paluunsa jälkeen hän on työskennellyt kirjallisuuden opettajana eteläkiinalaisessa Hainanin yliopistossa.
Duo Duoa on luonnehdittu Kiinan kadotettuun sukupolveen kuuluvaksi runoilijaksi, joka edustaa sumuista koulukuntaa.
Duo Duo on saanut vuoden 2010 Neustadt-palkinnon. Palkintoperusteina mainitaan hänen runojensa kriittisyys. Hän etsii runoissaan oikeudenmukaisuutta ja tarkastelee ympäristöön kriittisesti.
Davis Cup

Davis Cup -monumentti Stade Roland-Garros’ssa.
Davis Cup on tenniksen merkittävin maajoukkueturnaus. Pääjärjestäjänä toimii Kansainvälinen tennisliitto. Turnausta on pelattu vuodesta 1900, ja vuonna 2008 turnaukseen osallistui 126 joukkuetta. Naisten vastaava turnaus on Billie Jean King Cup.
Historia

Vuonna 1899 Harvardin tennistä pelaava opiskelija Dwight F. Davis luovutti 18-kiloisen hopeamaljan (Davis Cup) kiertopalkinnoksi miesten maajoukkueturnauksen voittajalle. Turnaus, International Lawn Tennis Challenge, pelattiin ensimmäistä kertaa vuonna 1900 brittiläisten ja yhdysvaltalaisten pelaajien välillä. Davis pelasi Yhdysvaltain voittavassa joukkueessa.
Turnausta ei pelattu vuosina 1901 ja 1910 eikä maailmansotavuosina 1915–1919 ja 1940–1945. Turnausta oli jo aikaisemmin epävirallisesti kutsuttu palkinnon mukaan Davis Cupiksi, ja vuodesta 1946 se on ollut turnauksen virallinen nimi.
Pelitapa

Maailmanlohkoon kuuluu 16 joukkuetta ja loput maat jaetaan kolmeen maanosalohkoon (Eurooppa/Afrikka, Amerikka, Aasia/Oseania) jotka jakaantuvat vielä neljään tasoon (ryhmään).
Davis Cupin maaottelu ratkeaa paras viidestä -periaatteella. Otteluita ovat neljä kaksinpeliä ja nelinpeli, jotka pelataan kolmeen voitettuun erään. Ensimmäisen kierroksen maaottelun voittaja etenee toiselle kierrokselle, ja häviäjä joutuu karsimaan paikastaan. Maailmanlohkon voittaja voittaa turnauksen. Maanosalohkojen ja ryhmien parhaat karsivat seuraavan ryhmän viimeisille sijoille jääneitä joukkueita vastaan. Karsinnan voittaja pelaa seuraavana vuonna ylemmässä ryhmässä.
Pelitapa > Lohko- ja ryhmäjako 2008

| 0 | 1 | 2 | 3 |
| --- | --- | --- | --- |
Taso: Lohkot
1: Maailmanlohko  16 maata
| 2 | Amerikan lohko, ensimmäinen ryhmä 6 maata | Eurooppa/Afrikan lohko, ensimmäinen ryhmä 10 maata | Aasia/Oseanian lohko, ensimmäinen ryhmä 8 maata |
| 3 | Amerikan lohko, toinen ryhmä 8 maata | Eurooppa/Afrikan lohko, toinen ryhmä 16 maata | Aasia/Oseanian lohko, toinen ryhmä 8 maata |
| 4 | Amerikan lohko, kolmas ryhmä 8 maata | Eurooppa/Afrikan lohko, kolmas ryhmä 16 maata | Aasia/Oseanian lohko, kolmas ryhmä 8 maata |
| 5 | Amerikan lohko, neljäs ryhmä 5 maata | Eurooppa/Afrikan lohko, neljäs ryhmä 6 maata | Aasia/Oseanian lohko, neljäs ryhmä 11 maata |
Aiheesta muualla

Davis Cupin viralliset sivut
Davis Cup Suomen Tennisliiton sivuilla (Arkistoitu – Internet Archive)
Davis Cup
| --- | --- |
Kilpailuvuodet:  1946 · 1947 · 1948 · 1949 ·  1950 · 1951 · 1952 · 1953 · 1954 · 1955 · 1956 · 1957 · 1958 · 1959 ·   1960 · 1961 · 1962 · 1963 · 1964 · 1965 · 1966 · 1967 · 1968 · 1969 ·  1970 · 1971 · 1972 · 1973 · 1974 · 1975 · 1976 · 1977 · 1978 · 1979 ·  1980 · 1981 · 1982 · 1983 · 1984 · 1985 · 1986 · 1987 · 1988 · 1989 ·  1990 · 1991 · 1992 · 1993 · 1994 · 1995 · 1996 · 1997 · 1998 · 1999 ·  2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 · 2011 · 2012 · 2013 · 2014 · 2015 · 2016 · 2017 · 2018 · 2019 · 2020 ·  2021 · 2022 · 2023
Lopputurnaukseen osallistuvat joukkueet vuonna 2023:  Alankomaat ·  Australia ·  Chile ·  Espanja ·  Etelä-Korea ·  Iso-Britannia ·  Italia ·  Kanada ·  Kroatia ·  Ranska ·  Ruotsi ·  Serbia ·  Suomi ·  Sveitsi ·  Tšekki ·  Yhdysvallat
Aiemmat maailmanlohkojoukkueet:  Alankomaat ·  Chile ·  Ecuador ·  Espanja ·  Etelä-Afrikka ·  Indonesia ·  Intia ·  Irlanti ·  Itävalta ·  Jugoslavia ·  Korea ·  Kuuba ·  Marokko ·  Meksiko ·  Paraguay ·  Peru ·  Romania ·  Ruotsi ·  Slovakia ·  Tanska ·  Unkari ·  Uusi-Seelanti ·  Valko-Venäjä ·  Venäjä ·  Zimbabwe
Muita joukkueita:  Kypros · Luxemburg · Monaco
EPP (täsmennyssivu)

EPP voi tarkoittaa seuraavia:
Euroopan kansanpuolue, European People’s Party, europuolue
Euroopan kansanpuolueen ryhmä, Euroopan parlamentin ryhmä
Enhanced Performance Profiles, katso Serial Presence Detect
Sukunimenä

Franz Ritter von Epp, saksalainen kenraali ja poliitikko
Richard Epp, kanadalainen fyysikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EPP”, voi hakea sivunnimihaulla, laajalla sivunnimihaulla tai tekstihaulla.
EPRDF

Etiopian kansojen vallankumouksellinen demokraattinen rintama (lyh. engl. EPRDF, amhara Ehadig) oli Etiopiaa hallitseva poliittinen liittouma. Se koostui neljästä puolueesta, jotka ovat Oromojen kansandemokraattinen järjestö (ODP), Amharoiden kansallinen demokraattinen liike (ADP), Etelä-Etiopian kansandemokraattinen liike (SEPDM) ja Tigrayn kansan vapautusrintama (TPLF).
Liike muodostettiin 1989 ja vuoteen 1991 asti se oli Etiopiaa hallitsevaa Derg-junttaa vastaan taisteleva sissiliike.
Uusi puhemies  Abiy Ahmed hajotti puolueen marraskuussa 2019. Sen seuraajaksi perustettiin uusi Paartii Badhaadhiinaa (Vaurauden puolue), johon liitettiin vanhan koalition puolueet TPLF:aa lukuun ottamatta.
Aiheesta muualla

http://www.eprdf.org.et/
EPOC

| EPOC |
| --- | --- |
Kehittäjä:  Psion
Suoritintuki:  x86, ARM
Infobox OKNimi-testi OK: 
EPOC oli Psionin kehittämä käyttöjärjestelmä mobiililaitteille, joka nimettiin Symbianiksi Ericssonin ja Nokian ostettua enemmistöosuus Psionista vuonna 1998. Myös Motorola liittyi Symbianin käyttäjiin. Matsushita, joka oli maailman neljänneksi suurin matkapuhelimien valmistaja liittyi myös käyttöjärjestelmän käyttäjiin.
Käyttöjärjestelmän viimeinen julkaisu oli EPOC32 Release 5, jonka johdosta ensimmäinen Symbian OS julkaisu oli versio 6.0.
Ydin

EKA2 (EPOC Kernel Architecture 2) on toinen iteraatio Symbianin 32-bittisestä ytimestä, joka seuraa 8- ja 16-bittisiä ytimiä. 8-bittinen versio oli käytössä vuonna 1984 julkaistussa Psion Organiserissa. 16-bittinen EPOC-ydin oli sidottu Intel 8086 -arkkitehtuuriin. EPOC32 (jälkikäteen nimetty EKA1:ksi) aloitti elämän vuonna 1994 ja julkaistiin vuonna 1997 Psionin Series 5 kämmentietokoneessa. EKA1 oli täysin 32-bittinen ilman 8086:n segmentoidun muistikäsittelyn vaikutuksia. EKA2 kehitettiin vuonna 1998.
Hinkkanen

Hinkkanen on seuraavien suomalaisten henkilöiden sukunimi:
Aleksanteri Hinkkanen (1903–1982), opettaja, lakikokoelmien toimittaja
Harri Hinkkanen (Edu Kehäkettunen, s. 1976), rap-artisti ja radiotoimittaja
Juhani Hinkkanen (s. 1955), tieteiskirjallisuuden fandom-aktiivi, toimittanut Aikakone-lehteä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
EPS-eristelevy

EPS-levy
EPS-eristelevy (engl. expanded polystyrene") (myös "styrox-levy") on polystyreenistä valmistettu rakennusmuovituote, jota käytetään lämmöneristeenä. Levyllä on suuri puristuskestävyys.
Styrox on EPS-tuotteille vakiintunut kutsumanimi vanhan markkinoilta jo poistuneen tuotemerkin mukaan, mutta nimityksen käyttö ei ole virallisissa yhteyksissä hyvien rakentamistapojen mukaista.
Ominaisuudet ja edut

EPS-levyjä voidaan käyttää rouheena uusien EPS-tuotteiden valmistuksessa.
Eristelevyjen lisäksi muita EPS:stä valmistettavia tuotteita ovat putki- ja laite-eristeet, perustusjärjestelmät, lämpöharkot, anturamuotit, askelääneneristeet, sandwich-elementtien eristeet, kellukkeet ja laituriponttonit sekä muotokappaleet.
Don Thompson

| Mitalit | Mitalit | Mitalit |  |
| --- | --- | --- | --- |
|  Don Thompson Rooman olympialaisissa 1960. |  Don Thompson Rooman olympialaisissa 1960. |  Don Thompson Rooman olympialaisissa 1960. |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rooma 1960 | 50 km kävely |  |
| EM-kilpailut  | EM-kilpailut  | EM-kilpailut  |  |
|  Pronssia | Belgrad 1962 | 50 km kävely |  |
Donald James ”Don” Thompson (20. tammikuuta 1933 Hillingdon, Lontoo, Englanti – 4. lokakuuta 2006) oli brittiläinen kilpakävelijä, jonka matkana oli pääasiassa 50 kilometriä.
Vuoden 1956 olympialaisissa Melbournessa Thompson joutui keskeyttämään 50 kilometrin kävelynsä ollessaan viides vain viisi kilometriä ennen maalia. Hän päätti neljä vuotta myöhemmin, tultuaan valituksi vuoden 1960 Rooman olympiajoukkueeseen, valmistautua huolellisesti Italian kuumuuteen ja kosteuteen. Thompson rakensi Lontooseen kylpyhuoneeseensa tilan, joka simuloi tulevia kilpailuolosuhteita ja ryhtyi tarmokkaasti harjoittelemaan siellä normaalin maantiekävelyn lisäksi. Olympialaisissa Roomassa 50 kilometrin kävely alkoi 30 asteen helteessä, mutta Thompson oli valmis. 168 senttimetriä pitkä Don Thompson sai kovan vastuksen ruotsalaisesta John Ljunggrenista, joka oli vuoden 1948 olympiavoittaja ja 1956 olympiapronssimitalisti. Thompson voitti kilpailun vain 17 sekunnin erolla Ljunggreniin.
Vuonna 1962 Thompson saavutti Belgradissa EM-kilpailuissa pronssia.
Henkilökohtaiset ennätykset

50 kilometrin kävely: 4.12.49 (1959)
Craig Keener

Craig S. Keener on Uuden testamentin eksegetiikan professori Asbury Theological Seminary -nimisessä korkeakoulussa. Hän väitteli tohtoriksi Uuden testamentin eksegetiikasta Duken yliopistossa. Hänet tunnetaan erityisesti tutkimuksestaan, joka kohdistuu Uuden testamentin juutalaiseen ja kreikkalais-roomalaiseen taustaan.
Kirjallinen tuotanto

Craig Keener on kirjoittanut 20 kirjaa, joista osa on akateemiselle maailmalle ja osa laajemmalle lukijakunnalle. Hänen kirjaansa The IVP Bible Background Commentary: New Testament (InterVarsity Press) myytiin lähes puoli miljoonaa kappaletta. Lisäksi hän on kirjoittanut kaksiosaisen kommentaarin Johanneksen evankeliumista The Gospel of John: A Commentary (Hendrickson), kommentaarit Matteuksen evankeliumista (Eerdmans) ja Ensimmäisestä ja Toisesta korinttilaiskirjeestä (Cambridge) sekä Ilmestyskirjasta (NIV Application Commentary, Zondervan). Kolme hänen kommentaariaan on voittanut Christianity Today -lehden kirjapalkinnon.
Perhe

Craig Keenerin vaimo Médine, joka väitteli tohtoriksi Pariisin yliopistossa, opettaa dosenttina Eastern Universityssä. Médine oli puolentoista vuoden ajan pakolainen kotimaastaan Afrikassa ja yhdessä he ovat toimineet etnisen sovun saavuttamiseksi Afrikassa.
Teokset

Acts: An Exegetical Commentary (Baker Academic, 2012-2015)
Miracles: The Credibility of the New Testament Accounts (Baker Academic, 2011)
The Historical Jesus of the Gospels (Eerdmans, 2009)
A Commentary on the Gospel of Matthew (Eerdmans, 1999; hiukan uudistettu versio, 2009) (kirjasta on lyhyempi versio IVP:n kustantamana)
Romans (Cascade/Wipf & Stock, 2009)
1-2 Corinthians (Cambridge, 2006)
The Gospel of John: A Commentary (2 osaa, Hendrickson, 2003)
Gift & Giver: The Holy Spirit for Today (Baker, 2001)
Revelation (Zondervan, 2000)
Paul, Women & Wives (Hendrickson, 1992)
Defending Black Faith (yhdessä Glenn Usryn kanssa)
Aiheesta muualla

Craig Keenerin kotisivut (Arkistoitu – Internet Archive) (englanniksi)
Englanninkielinen artikkeli historiallisesta Jeesuksesta (englanniksi)
Craig Keenerin kuva (englanniksi)
Puolentoista minuutin henkilökohtainen todistus You Tubessa (englanniksi)
Miksi historiallista Jeesus-tutkimusta tarvitaan? (englanniksi)
MP3-muotoon tallennettu Craig Keenerin haastattelu evankeliumien luotettavuudesta (Arkistoitu – Internet Archive) (englanniksi)
Mike Licona haastattelee Craig Keeneriä apostolien tekojen luotettavuudesta (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Craig S. Keener
Käännös suomeksi
Digimon Data Squad

| Digimon Data Squad |
| --- | --- |

デジモンセイバーズ   (Digimon Savers)
Genre: - toiminta - seikkailu - shonen 
TV-anime
Ohjaaja: Naoyuki Itou
Studio: Toei Animation-Japan
Lähetyskanavat: Fuji TV-Japan
Alkuperäinen lähetyskierros: 2. huhtikuuta 2006 – 25. maaliskuuta 2007
Jaksojen määrä: 48 
Digimon Data Squad, Japanissa Digimon Savers (jap. デジモンセイバーズ, Dejimon Seibāzu), on viides Digimon-televisiosarja. Sen edeltäjä on Digimon Frontier. Fuji TV näytti Digimon Data Squad -sarjaa joka sunnuntai.
Juoni

Marcus Damon, 14-vuotias poika, joka rakastaa tappelemista, tapaa Agumonin, joka on paennut DATS:ista (Digital Accident Tactics Squad). Marcus päätyy lopulta taistelemaan Agumonin kanssa ja kuin ihmeen kaupalla, Marcus voittaa. Paikalle saapunut DATS:in jäsen, Yoshino Fujieda, kummastelee Marcuksen voittoa. Pian Agumon kuitenkin huomaa tuon ja kertoo Marcukselle, että Yoshino oli tullut vangitsemaan Agumonin. Marcus ja Agumon pakenevat paikalta. Lopulta Agumonista tulee Marcuksen Digimon-kumppani ja Marcusta pyydetään liittymään DATS:iin. Marcus suostuu pyyntöön ja hänen ryhmäänsä kuuluu hänen itsensä lisäksi Thomas H. Norstein ja Yoshino Fujieda.
Luettelo henkilöistä ja heidän digimoneistaan

Marcus Damon (jap. 大門 大, Daimon Masaru) - Agumon (Data Squad)
Thomas H. Norstein (jap. トーマ・H・ノルシュタイ, Tōma H. Norushutain) - Gaomon
Yoshino Fujieda (jap. 藤枝 淑乃) - Lalamon
Keenan Crier (jap. 野口 イクト, Noguchi Ikuto) - Falcomon
Komentaja Sampson (jap. 薩摩 廉太郎, Satsuma Rentarō) - Kudamon
Miki Kurosaki - PawnChessmon (musta)
Megumi Shirokawa - PawnChessmon (valkoinen)
Ääninäyttelijät > Alkuperäiset

| 0 | 1 | 2 |
| --- | --- | --- |
|  Sōichirō Hoshi  | … |  Marcus Damon   |
|  Taiki Matsuno  | … |  Agumon   |
|  Hirofumi Nojima  | … |  Thomas H. Norstein   |
|  Kazuya Nakai  | … |  Gaomon   |
|  Yui Aragaki  | … |  Yoshino "Yoshi" Fujieda   |
|  Yukana Nogami  | … |  Lalamon   |
|  Rie Kugimiya  | … |  Keenan Crier   |
|  Chie Kojiro  | … |  Falcomon   |
|  Taiten Kusunoki  | … |  komentaja Richard Sampson   |
|  Nanaho Katsuragi  | … |  Kudamon   |
|  Yūichi Nagashima  | … |  komentaja-kenraali Homer Yushima   |
|  Naozumi Takahashi  | … |  Kamemon   |
|  Ai Nagano  | … |  Miki Kurosaki   |
|  Yukiko Hanioka  | … |  Megumi Shirakawa   |
|  Hozumi Gōda  | … |  tri Spencer Damon   |
|  Eiji Takemoto  | … |  BanchoLeomon   |
|  Mariko Kouda  | … |  Sarah Damon   |
|  Kokoro Kikuchi  | … |  Kristy Damon   |
|  Haruhi Terada  | … |  Biyomon   |
|  Kosei Hirota  | … |  Merukimon   |
|  Hitoshi Bifu  | … |  SaberLeomon   |
|  Masami Kikuchi  | … |  Akihiro Kurata, Belphemon   |
|  Ryōko Ono  | … |  Nanami   |
|  Takanori Hoshino  | … |  Ivan   |
|  Ken'ichirō Ōhashi  | … |  Kouki Tsubasa   |
|  Rika Fukami  | … |  King Drasil   |
Ääninäyttelijät > Englanninkieliset

| 0 | 1 | 2 |
| --- | --- | --- |
|  Quinton Flynn  | … |  Marcus Damon   |
|  Brian Beacock  | … |  Agumon   |
|  Crispin Freeman  | … |  Thomas H. Norstein   |
|  Skip Stellrecht  | … |  Gaomon   |
|  Colleen O’Shaughnessey  | … |  Yoshino "Yoshi" Fujieda   |
|  Dorothy Elias-Fahn  | … |  Lalamon   |
|  Brianne Siddall  | … |  Keenan Crier   |
|  Steve Blum  | … |  Falcomon   |
|  Jamieson Price  | … |  komentaja Richard Sampson   |
|  Sam Riegel  | … |  Kudamon   |
|  Kirk Thornton  | … |  komentaja-kenraali Homer Yushima   |
|  Jeff Nimoy  | … |  Kamemon, tri Spencer Damon   |
|  Kate Higgins  | … |  Miki Kurosaki   |
|  Stephanie Sheh  | … |  Megumi Shirakawa   |
|  Wally Wingert  | … |  BanchoLeomon   |
|  Mary Elizabeth McGlynn  | … |  Sarah Damon   |
|  Melissa Fahn  | … |  Kristy Damon   |
|  Terrence Stone  | … |  Biyomon   |
|  Richard Epcar  | … |  Merukimon   |
|  Michael Lindsay  | … |  Gotsumon/Meteormon   |
|  Paul St. Peter  | … |  SaberLeomon   |
|  Kyle Hebert  | … |  Akihiro Kurata, Belphemon   |
|  Philece Sampler  | … |  Nanami   |
|  Christopher Darga  | … |  Ivan   |
|  Dave Wittenberg  | … |  Kouki Tsubasa   |
|  Jonathan David Cook  | … |  King Drasil (7D6)   |
|  Mona Marshall  | … |  King Drasil (T-9000WZ)   |
|  Mari Devon  | … |  King Drasil (todellinen)   |
Dritan Abazović

| Dritan Abazović |
| --- | --- |
 Abazović vuonna 2022.
Montenegron pääministeri
 28. huhtikuuta 2022 –  
Edeltäjä:  Zdravko Krivokapić
Henkilötiedot
Syntynyt: 25. joulukuuta 1985 (ikä 38) Ulcinj, Jugoslavia
Tiedot
Puolue:  Positiivinen Montenegro (2012–2014)   URA (2015–)
Tutkinnot:  Sarajevon yliopisto   Montenegron yliopisto
 Nimikirjoitus
Dritan Abazović (Дритан Абазовић; s. 25. joulukuuta 1985 Ulcinj, Jugoslavia) on montenegrolainen poliitikko, joka valittiin huhtikuussa 2022 maan uudeksi pääministeriksi.
Opiskelu ja akateeminen ura

Dritan Abazović suoritti vuonna 2007 alemman korkeakoulututkinnon Sarajevon yliopistossa. Hänen pääaineensa oli politiikan tutkimus, ja hänet palkittiin koulusaavutuksistaan yliopiston kultamitalilla. Abazović jatkoi opintojaan Montenegron ylioipstossa ja valmistui 2008 kansainvälisten suhteiden maisteriksi.
Abazović oli valmistumisensa jälkeen Oslon yliopiston tutkijakoulutettavana aiheena rauhan- ja konfliktintutkimus. Hän on se jälkeen osallistunut professuuriohjelmiin useassa maassa ja toiminut myös luennoitsijana. Abazovićin väitöskirja Global Politics – Ethical Aspects of Globalization hyväksyttiin Sarajevon yliopistossa vuonna 2019.